[{"text_idx": "#000000", "text": "Tad yn annog pobl i gael brechiad Covid o'i wely ysbyty"}, {"text_idx": "#000001", "text": "Mae tad ifanc wedi annog pobl i dderbyn brechiad coronafeirws, wrth siarad o'i wely yn yr ysbyty."}, {"text_idx": "#000004", "text": "Er ei fod yn ffit ac yn iach, cafodd ei drosglwyddo i'r Uned Gofal Dwys oherwydd bod ei gyflwr mor ddifrifol."}, {"text_idx": "#000005", "text": "'Byth yn meddwl gall hyn digwydd i mi'"}, {"text_idx": "#000006", "text": "\"Doeddwn i byth yn disgwyl bod mor sa\u0302l a\u0302 hyn\", meddai Artur, oedd yn mynd i'r gampfa yn aml cyn ei salwch."}, {"text_idx": "#000007", "text": "\"Dwi wedi cael y ffliw o'r blaen ond roedd hyn yn wahanol, doeddwn i methu anadlu - ro'n i'n hynod o ofnus."}, {"text_idx": "#000008", "text": "\"Dywedodd y doctoriaid bod fy nghyflwr yn dirywio ac roedd yna bosibilrwydd y byddai angen defnyddio peiriant anadlu."}, {"text_idx": "#000009", "text": "\"Roeddwn i wedi cael braw - roeddwn i'n meddwl byddai byth yn gweld fy nheulu eto.\""}, {"text_idx": "#000010", "text": "Disgrifiad o\u2019r llun, Roedd Mr Brylowski yn credu bod coronafeirws ond yn effeithio ar bobl hy\u0302n"}, {"text_idx": "#000012", "text": "Credodd bod coronafeirws ond yn effeithio ar bobl hy\u0302n ac na fyddai'n mynd yn sa\u0302l iawn trwy ddal yr haint."}, {"text_idx": "#000013", "text": "\"Mae'n anodd dweud pam 'nes i wrthod y brechlyn, doeddwn i ddim yn ei erbyn - o' ni just yn teimlo bod o wedi ei frysio a falle dim yn ddiogel."}, {"text_idx": "#000015", "text": "\"O'n i'n teimlo y byddwn i'n iawn, dwi ond yn 42 ac yn iach iawn, dwi'n mynd i'r gym yn gyson. Dydw i ddim yn ysmygu na yfed alcohol."}, {"text_idx": "#000017", "text": "'Mae fy rhieni wedi eu sugno i fyd o gelwydd Covid-19'"}, {"text_idx": "#000018", "text": "Mae ymgynghorydd Artur, Dr Andy Campbell, yn dweud bod yr ysbyty wedi gweld cynnydd yn nifer y bobl iau gyda Covid-19."}, {"text_idx": "#000019", "text": "\"Yn anffodus, penderfynodd Artur i beidio cymryd y brechlyn, ac mae beth sydd wedi digwydd iddo fo yn pwysleisio'r effeithiau o beidio cael dy frechu a'r effaith mae'n medru cael ar berson mor ifanc a ffit.\""}, {"text_idx": "#000020", "text": "Disgrifiad o\u2019r llun, Roedd bron rhaid i Mr Brylowski gael ei roi ar beiriant anadlu yn yr ysbyty"}, {"text_idx": "#000021", "text": "Mae Artur yn yr ysbyty ers pythefnos ond mae'n disgwyl i'r broses o wella gymryd wythnosau maith."}, {"text_idx": "#000022", "text": "Dywedodd ei fod yn awyddus i dderbyn y brechlyn nawr, ac am drefnu apwyntiad wrth adael yr ysbyty: \"Mae'r profiad yma wedi dangos pa mor beryglus yw'r feirws i bobl o unrhyw oedran.\""}, {"text_idx": "#000024", "text": "Mae Dr Campbell yn atseinio neges Artur: \"Dydych chi byth yn gwybod beth fydd ymateb eich corff i Covid-19 tan fod hi'n rhy hwyr."}, {"text_idx": "#000025", "text": "\"Fy neges i'r cyhoedd ydy i gredu yn y wyddoniaeth a derbyn eich brechlyn cyn ei bod hi'n rhy hwyr.\""}, {"text_idx": "#000026", "text": "Pobl ifanc 16 a 17 oed i gael cynnig brechiad Covid4 Awst 2021'Mae fy rhieni wedi eu sugno i fyd o gelwydd Covid-19'6 Awst 2021Y Gweinidog Iechyd yn trafod y camau nesaf i Gymru6 Awst 2021"}, {"text_idx": "#000027", "text": "Pobl ifanc 16 a 17 oed i gael cynnig brechiad Covid"}, {"text_idx": "#000029", "text": "Prif StraeonMinffordd: Mab yn euog o ddynladdiad Dafydd ThomasPublished10 awr yn o\u0302lRhanbarthau Cymru yn galw ar fwrdd URC i ymddiswyddoPublished5 awr yn o\u0302lModd cwblhau gradd meddygaeth lawn ym MangorPublished20 awr yn o\u0302l"}, {"text_idx": "#000030", "text": "Minffordd: Mab yn euog o ddynladdiad Dafydd ThomasPublished10 awr yn o\u0302lRhanbarthau Cymru yn galw ar fwrdd URC i ymddiswyddoPublished5 awr yn o\u0302lModd cwblhau gradd meddygaeth lawn ym MangorPublished20 awr yn o\u0302l"}, {"text_idx": "#000033", "text": "Modd cwblhau gradd meddygaeth lawn ym Mangor"}, {"text_idx": "#000036", "text": "'Nathon ni gyd ddweud... 'nawn ni jest mynd amdani ta!'"}, {"text_idx": "#000042", "text": "Ateb y Galw: Mared Rand Jones"}]